[{"text_idx": "#000002", "text": "2018. aastal esmakordselt toimunud su\u0308ndmuse idee on tuua kuulajateni mitmeku\u0308lgne valik elektroonilist muusikat \u2013 tutvustada kohalikke omana\u0308olise ka\u0308ekirjaga artiste, va\u0308rskeid tulijaid ja tuua Tallinnasse elektroonilise muusika tipptegijaid. Oluline ro\u0303hk on ka muusikat saatvatel visuaalidel ja kunstilisel poolel. Kes eelmisel aastal kohal ka\u0308is, ma\u0308letab ehk pealava taustal kuule pu\u0308rgivat kosmonauti, mis oli vaid u\u0308ks osa ruumi ho\u0303lmavast visuaalsest ma\u0308ngust."}, {"text_idx": "#000003", "text": "Festivali peakorraldaja Elena Natale so\u0303nul meenutab selleaastase festivali korraldamine pisut olukorda kolm aastat tagasi, mil Moonland Festival, kus HALL partnerina kaasa lo\u0303i, viimasel hetkel a\u0308ra ja\u0308i. Tagasilo\u0308o\u0308gist hoolimata vo\u0303eti end tiimina kokku ning organiseeriti mo\u0303ne pa\u0308evaga oma festival, mida tunnemegi nu\u0308u\u0308d The Dark Side of the Mooni nime all. Aastal 2020, mil klubid on COVID-19 to\u0303ttu peaaegu pool aastat kinni olnud, ning mo\u0303ned neist on pidanud majanduslikel po\u0303hjustel juba uksedki sulgema, on HALLi tiim motiveerinud end tegutsema hetkes, sest keegi ei tea, mis tulevik toob. Tuleb ja\u0308a\u0308da rahulikuks ning ajada hingega oma asja, lootes parimale vo\u0303imalikule tulemusele."}, {"text_idx": "#000004", "text": "Kolmandat korda aset leidva festivali The Dark Side of The Moon seekordseteks va\u0308lisku\u0308lalisteks on kaasaegse techno-skeene olulisemaid nimesid \u2013 DJ, produtsent, kontseptuaalne kunstnik ning klubikultuuri eestko\u0303neleja DVS1; techno-aktivist ning mitmeku\u0308lgsete maratonsettide poolest tuntud Freddy K ning pu\u0308hendunud vinu\u0308u\u0308likoguja ning 90ndatest house\u2019i- ja techno-muusika pidusid dikteerinud DJ Masda."}, {"text_idx": "#000005", "text": "Live-artistide nimistus astuvad u\u0308les Modulshtein, instrumentaalse elektroonilise muusika grupeering, mis sobib nii IDMi kui dz\u030ca\u0308ssmuusika armastajatele; eksperimentaalset tumemuusikat viljelev Forgotten Sunrise; kosmoseroki grupeering Centre El Muusa; abstraktse tume-elektroonika artist Compound Minerals; iseehitatud masinapargiga techno-muusikat ku\u0308ttev Motobor ning acid\u2013 ja hu\u0308pnootilisest techno\u2019st inspireeritud duo VARJUR."}]